ناظیرلر کابینه‌سی‌نین توپلانتی‌سی پرزیدنتی رجب طیب اردوغان باشچیلیغیندا دونن پرزیدنت کوللیه‌سینده ائدیلدی.
تخمینن 6 ساعات یاریم داوام ائدن ییغینجاغین آردین‌دان باش ناظیر معاوینی نورالدین جانیک‌لی آچیقلاما وئردی.
توپلانتیدا، G20 لیدرلر ایجلاسییله علاقه‌دار قیمتلندیرمه و دانیشیق‌لارین ائدیلدیگینی ایفاده ائدن نورالدین جانیک‌لی، ایچ و خاریجی امنیتله علاقه‌دار موضوعلارین بوتون یؤنلریله قیمتلندیریلدیگینی ایفاده ائتدی.
جانیک‌لی، چین‌دکی G20 ایجلاسیندا پرزیدنت اردوغانین قاتیلیمی ایله تورکیه‌نین تمثیل ائدیلدیگینی و اؤزویله گئنیش بیر هیاتین توپلانتی‌لارا قاتیلدیغینی خاطیرلادا‌راق، اردوغانین ایجلاس مدتین طرفین‌دن چوخ و احاطه‌لی دانیشیق‌لاردا اولدوغونو و ایجلاسا قاتیلان  تقریبن بوتون اؤلکه‌لرین دولت و حکومت باشقانلاری ایکیطرف‌لی دانیشیق‌لار ائتدیگینی قید ائتدی.
جانیک‌لی، دانیشیق‌لار زامانی، خصوصیله ترور، سوریه مسئله‌سی و تورکیه‌نین قارشی-قارشییا قالدیغی 15 ژوئیه کودتا تشببوسو ایله علاقه‌دار گئنیش معلوماتلان‌دیرماق ائدیلدیگینی ایضاح ائتدی.
باش ناظیر معاوینی جانیک‌لی، فیرات قالخانی حرکاتینا باغلی دا، سوریه‌ده بو آنا قدر عمومی 772 کیلومتر مربع ساحه‌نین ترور تشکیلاتی داعشدن تمیزلندیگینی و بؤلگه‌نین اؤزگور سوریه اوردوسونون نظارتی آلتیندا اولدوغونو وورغولادی.
حرکاتین 15. گونو اعتباریله 4 عسگرین شهید اولدوغونو 19 عسگرین ده یارالاندیغینی بیل‌دیرن جانیک‌لی، دؤرد تانکین آغیر، بیر زیرئه‌لی ساواش واسطه‌سی‌نین ایسه یونگول زیان گؤردوگونو قید ائتدی.
اؤزگور سوریه اوردوسون‌دان ایسه 16 شهید، 27 یارا‌لی اولدوغونو ایضاح ائدن جانیک‌لی، سوریه‌نین جرابلوس بؤلگه‌سینده ده حیاتین نورمالا دؤندوگونده ایشاره ائتدی.
جرابلوسون سو احتیاجی‌نین بازار ارته‌سی، انرژی احتیاجی‌نین دا شنبه گونو تامین ائدیله‌جگینی بیل‌دیرن نورالدین جانیک‌لی، تورکیه‌دکی جرابلوس‌لولارین دا دؤنمه‌یه باشلادیغینی سؤیله‌دی.
باش ناظیر معاوینی، بیر سوال اوزرینه، رقعه‌ین ترور تشکیلاتی داعشدن تمیزلنمه‌سینه یؤنلیک آمریکانین طلبینه مثبت باخیلدیغینی، بونونلا علاقه‌دار تکنیکی دانیشیق‌لارین داوام ائتدیگینی قید ائتدی.
جانیک‌لی، فتح الله‌چی ترور تشکیلاتی پارالل دولت یاپیلانماسی (فتو / پ.د.ی) عملیات‌لاریندا وظیفه‌دن گؤتورمه‌لرده سهو ائدیلیبسه، بونو دوزلتمه کانال‌لاری‌نین آچیق اولدوغونو دا ایفاده ائتدی.
